《中秋芗溪逢吴大行元山》
明代·黎民衷

千里由来共月明，楚江无处不秋声。深杯欲洗关山色，长笛空横河汉情。

凫鹳阵寒霜叶堕，芸荷香冷莫云平。当歌莫话游燕事，长剑西风念远征。

作者简介：广东从化人，字惟和，号云野。黎民表弟。嘉靖三十五年进士。历吏部郎中，出为广西参政。边民劫藩库，民衷与战，受伤卒。有《司封集》。